Gliese 710
Gliese 710 je zvijezda u sazviježđu Zmija koja će prema procjenama proći kroz rub Sunčeva sustava, točnije kroz Oortov oblak za 1,35 milijuna godina od sad. Astronomi smatraju da će prilikom najveće blizine biti na 13000 astronomskih jedinica (AJ), odnosno svega 77 svjetlosna dana, uz nesigurnost od 50%. Primjera radi, Proxima Centauri je udaljena preko 1500 svjetlosna dana od nas. "Ovaj događaj će biti najsnažniji remetilački susret u budućnosti i povijesti Sunčeva sustava", izjavili su astronomi Filip Berski i Piotr Dybczyński. Pri tako velikoj blizini, po sjaju bi bila slična sjajnom planetu a prividna magnituda bi joj bila oko -2.7 (sjajnija od Marsa), s ukupnim gibanjem od jedne lučne minute godišnje.

Gliese 710 je trenutno 63,8 svjetlosne godine udaljena od Zemlje u sazviježđu Zmija i ima magnitudu 9,69. Spektralna klasa joj je K7 Vk, što znači da je zvijezda glavnoga niza koja generira energiju putem termonuklearne fuzije vodika u jezgri. Masa zvijezde je oko 60% mase Sunca te ima 67% njenog promjera. Sumnja se da je promenljiva zvezda čija magnituda varira od 9,65–9,69.

Prethodne studije njenog gibanja i brzine su ukazivali da će njena najbliža daljina biti jedna svjetlosna godina od Sunca, na temelju manje preciznih podataka Hipparcos. Trenutno Gliese 710 putuje gotovo direktno prema našoj liniji gledanja.

Izračun najbližeg susreta 

Gliese 710 ima potencijal dovesti do velikih perturbacija hipotetskog Oortovog oblaka čime bi mogla dovesti do kiše kometa poslanih u pravcu unutarnjeg Sunčeva sustava koji bi mogao trajati milijunima godinama, po stopi i do 10 vidljivih kometa godišnje, što bi moglo dovesti do opasnosti za Zemlju.

Raniji modeli u studiji García-Sánchez, et al. su 1999. naveli da će najbliži susret dogoditi za 1 360 000 godina kada će zvijezda biti 0,337 ± 0,177 parseka (1,100 ± 0,577 svjetlosnih godina) od Sunca.

Kasnije provjeravanje izračuna Bobyleva 2010. sugerira da Gliese 710 ima 86% šanse da prođe kroz Oortov oblak, ako se pretpostavi da isti kruži oko Sunca na udaljenosti od 80 do 100 000 AJ. Udaljenost najbližeg susreta je teško izračunati upravo zbog toga jer ovisi o trenutnoj poziciji i brzini; Bobylev smatra da će proći unutar 0,311 ± 0,167 parseka (1,014 ± 0,545 svjetlosnih godina) od Sunca. Postoji čak mogućnost od 1/10,000 da bi zvijezda mogla penetrirati u regiju (d < 1,000 AJ) gdje je utjecaj zvijezde u prolazu na objekte Kajperova pojasa značajan. Gliese 710 bi imala prividnu magnitudu od 0,5 prilikom najbližeg prolaska. 

Zvijezda sa drugim najsnažnijim učinkom perturbacije u zadnjih 10 milijuna godina bila je Algol, trostruki zvijezdani sustav koji je prošao pokraj Sunčeva sustava pri udaljenosti od najmanje 9,8 svjetlosnih godina prije 7,3 milijuna godina, ali joj je masa bila znatno veća: čak 5,8 Sunčeve mase.

Brzina rotacija Gliese 710 je 6,42 a bolometrijski luminozitet 0,084.

Bilješke

Reference

Zmija (zviježđe)